**O betie cu Marx**

*Mircea Dinescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Batrine Marx tu pe aceste meleaguri

vei fi degraba barbierit si trimis la reeducare.

Pina si faptul ca vacile estice

care au pascut pe lângă linia ferata

se cred vagoane de locomotiva si nu mai dau lapte,

ti se pune tot tie în circa.

Bine-ar fi să cada orasul pe mâna negustorilor,

să nu mai puta piata atât a retorica,

să vina berarii, pastramagiii, laptarii

cu dialectica orzului fermentat

si a brinzei inchegate.

Deocamdata taranul ar cam iesi la cosit

sepia verde din parul punkistilor,

deocamdata, banuind ca esti mort,

noii filosofi se imbata cu ideea ca polemizeaza cu tine.

N-au nas să simta cum colcaie drojdia

ce umfla societatea

si pune în functiune alambicul

prin care razvratitul Con Bendit

s-a condensat intr-un primar cumsecade.

In fond chiar si eu care sint un ins banal

ies ca limaxul din sintaxa si logica

si visez acea boala ciudata de stomac

din pricina careia te poti imbata cu o bucata de piine.

Ia si gusta.

Sintem pe drumul cel bun:

la Berlin ceasurile au inceput să meargă anapoda.